న్యూఢిల్లీ, సెప్టెంబరు 14(ఆంధ్రజ్యోతి): ఉమ్మడి హైకోర్టుకు నియమితులు కానున్న ఆరుగురు కొత్త న్యాయమూర్తులు ఈనెల 21న ప్రమాణస్వీకారం చేసే అవకాశాలున్నాయి. కొత్త జడ్జిల నియామకానికి సంబంధించిన ఫైలు రాష్ట్రపతి కోవింద్ కార్యాలయానికి గురువారం చేరింది. ప్రస్తుతం కాన్పూర్ పర్యటనలో ఉన్న రాష్ట్రపతి  ఢిల్లీకి వచ్చిన వెంటనే ఈ ఫైలుపై సంతకం చేసే అవకాశాలున్నాయని, రెండు, మూడు రోజుల్లోనే కొత్త న్యాయమూర్తుల నియామక ప్రక్రియకు సంబంధించిన నోటిఫికేషన్ విడుదలయ్యే అవకాశాలున్నాయని హోంశాఖ అధికారులు తెలిపారు. 3 నెలల క్రితం సుప్రీంకోర్టు కొలీజియం సిఫార్సు చేసిన ఆరుగురు న్యాయమూర్తుల జాబితాకు బుధవారం ప్రధాని మోదీ గ్రీన్సిగ్నల్ ఇచ్చారు. న్యాయవాదులు కొంగర విజయలక్ష్మి, సోమయాజులు డీవీఎస్, అమర్నాథ్గౌడ్ టి, అభినంద్కుమార్, పి.కేశవరావు, ఎం.గంగారావులను హైకోర్టు న్యాయమూర్తులుగా నియమించేందుకు ప్రధాని మోదీ బుధవారం సంతకం చేసిన వెంటనే  ఫైలును పీఎంవో న్యాయశాఖకు పంపింది. న్యాయశాఖ నుంచి హోంశాఖకు గురువారం చేరింది. ఈ ఫైలు వచ్చిన వెంటనే హోంశాఖ అధికారులు రాష్ట్రపతి కార్యాలయానికి పంపినట్లు సమాచారం.   రాష్ట్రపతి కోవింద్ రాజముద్ర పడిన వెంటనే నోటిఫికేషన్ విడుదల చేస్తామని హోంశాఖ అధికారులు తెలిపారు. ఈనెల 21న ఈ ఆరుగురు కొత్త న్యాయమూర్తుల చేత ప్రమాణ స్వీకారం చేయించడానికి అందుబాటులో ఉండాలని కేంద్ర న్యాయశాఖ అధికారులు హైకోర్టు ఏసీజే రమేశ్ రంగనాథన్ను కోరినట్లు విశ్వసనీయవర్గాల సమాచారం.
newdhilly, septembaru 14(aandhrajyoti): ummadi hycortucu niyamitulu kaanunna aaruguru kotta nyaayamuurtulu eenela 21na pramaanasveekaaram chese avakaasaalunnaayi. kotta jadjila niyaamakaaniki sambandhinchina phailu rashtrapati kovind kaaryaalayaaniki guruvaram cherindi. prastutam kanpur paryatanalo unna rashtrapati  dhilleeki vachina ventane ee phailupai santakam chese avakaasaalunnaayani, rendu, moodu rojullone kotta nyaayamuurtula niyamaka prakriyaku sambandhinchina notification vidudalayye avakaasaalunnaayani homsakha adhikaarulu telipaaru. 3 nelala kritam supreenkortu kolijium sifaarsu chesina aaruguru nyaayamuurtula jaabitaaku budhavaaram pradhaani modii greensignal icharu. nyaayavaadulu kongara vijayalakshmi, somayajulu dvs, amarnathgoud ti, abhinandkumar, pi.keshavarao, em.gangaaraavulanu hycortu nyaayamuurtulugaa niyaminchenduku pradhaani modii budhavaaram santakam chesina ventane  phailunu pmvo nyaayasaakhaku pampindi. nyaayasaakha nunchi homsakhaku guruvaram cherindi. ee phailu vachina ventane homsakha adhikaarulu rashtrapati kaaryaalayaaniki pampinatlu samacharam.   rashtrapati kovind rajamudra padina ventane notification vidudala chestamani homsakha adhikaarulu telipaaru. eenela 21na ee aaruguru kotta nyaayamuurtula chetha pramaana sweekaaram cheyinchadaaniki andubaatulo undaalani kendra nyaayasaakha adhikaarulu hycortu acije ramesh ranganaathannu korinatlu viswasaneeyavargaala samacharam.